Paula Risikko sote-alan kokeista: Viisaus voitti – verkkouutiset.fi
Arno Rydman | 08.02.2019 | 14:21 - päivitetty 08.02.2019 | 14:44
Jatkossa opiskelija voidaan jättää valitsematta, jos hän on selkeästi soveltumaton toimimaan sosiaali- ja terveysalalla.
Eduskunnan puhemies Paula Risikko (kok.) on tyytyväinen päätökseen, jonka mukaan mahdollisuus karsiviin soveltuvuuskokeisiin palautetaan sote-ammattilaisten opiskelijavalintoihin.
– Tämä on hyvä asia. Viisaus voitti, Paula Risikko tviittaa.
Mahdollisuus karsivan pääsy- tai soveltuvuuskokeen käyttämiseen ammatillisen koulutuksen opiskelijavalinnoissa palautetaan. Jatkossa opiskelija voidaan jättää valitsematta, jos hän on selkeästi soveltumaton toimimaan sosiaali- ja terveysalalla.
Koulutuksen järjestäjät voivat hyödyntää mahdollisuutta jo kevään 2019 yhteishaussa.
– Suomalaisten on voitava luottaa siihen, että sote-alalla työskentelee sitoutuneita ja osaavia ammattilaisia myös tulevaisuudessa. Oppilaitoksilla tulee olla mahdollisuus jättää valitsematta koulutukseen ne, jotka ovat selkeästi soveltumattomia vastaamaan esimerkiksi lasten ja vanhusten terveydestä tai turvallisuudesta.
– Korjaamme viime hallituskaudella tehdyn päätöksen ja palautamme soveltuvuuskokeet, toteaa opetusministeri Sanni Grahn-Laasonen (kok.) tiedotteessa.
Tämä on hyvä asia. Viisaus voitti! https://t.co/x4fn2CaLGr
— Paula Risikko (@paularisikko) February 8, 2019